તેજબહાદુરના સંબંધી વિજયે જણાવ્યું કે, તેમણે હાઇકોર્ટમાં કેદીને મળવાની પરવાનગી માંગતી અરજી દાખલ કરી હતી. પ્રાપ્ત જાણકારી અનુસાર તેજબહાદુરની છેલ્લે 7 ફેબ્રુઆરીના રોજ તેમની પત્ની સાથે વાત થઇ હતી. સંબંધીઓએ જણાવ્યું હતું કે, તેઓ તેજબહાદુરના મોબાઇલ પર ફોન કરી રહ્યાં છે, પરંતુ કોઇ જવાબ નથી મળતો અને જ્યારે તેમણે તેજબહાદુરના કાર્યાલય પર ફોન કર્યો ત્યારે તેમને એ જાણકારી આપવામાં ન આવી કે તેજબહાદુર ક્યાં છે. વિજયે એમ પણ જણાવ્યું કે, તેમના પરિવારજનો તરફથી બીએસએફના મહાનિદેશને બે ચિઠ્ઠીઓ પણ મોકલવામાં આવી હતી, પરંતુ તેનો પણ કોઇ જવાબ મળ્યો નહોતો.